Δήλωση φόρου κληρονομιάς μέσω της εφαρμογής myProperty
Ψηφιακή υποβολή δήλωσης φόρου κληρονομιάς μέσω της εφαρμογής myProperty
Ψηφιακή υποβολή δήλωσης φόρου κληρονομιάς μέσω της εφαρμογής myProperty μέσω ΔΟΥ/KEΦΟΚ
Ψηφιακή υποβολή δήλωσης φόρου κληρονομιάς
H δήλωση φόρου κληρονομίας συμπληρώνεται και υποβάλλεται από κληρονόμους φυσικά ή νομικά πρόσωπα ή νομικές οντότητες, και τα νομίμως εξουσιοδοτημένα πρόσωπα αυτών, που έχουν εγγραφεί στο Φορολογικό Μητρώο και είναι πιστοποιημένοι χρήστες των ηλεκτρονικών υπηρεσιών της ΑΑΔΕ, καθώς και από τον συμβολαιογράφο που πρόκειται να συντάξει τη συμβολαιογραφική πράξη αποδοχής κληρονομίας.
Η χρήση της ψηφιακής υπηρεσίας γίνεται με τους προσωπικούς κωδικούς TAXISnet.
Ενημέρωση/Ανάρτηση εγγράφου μέσω Πληροφοριακού Συστήματος
Η διαδικασία αφορά στην ψηφιακή υποβολή δήλωσης φόρου κληρονομιάς και παρέχεται μέσω της ηλεκτρονικής εφαρμογής myPROPERTY της ΑΑΔΕ.
Απόφαση/πρακτικό δημοσίευσης διαθήκης από το πρωτοδικείο ή μέσω της ψηφιακής πύλης diathikes.gr κατά περίπτωση.
Πιστοποιητικό εγγυτέρων συγγενών (σε περίπτωση μη επισύναψης κληρονομητηρίου).
Ένορκη βεβαίωση δύο μαρτύρων για το είδος και το βαθμό συγγένειας προς τον κληρονομούμενο.
Πιστοποιητικό του Γραμματέα του αρμόδιου Πρωτοδικείου περί μη δημοσιεύσεως διαθήκης ή περί μη δημοσιεύσεως νεότερης διαθήκης ή μέσω της ψηφιακής πύλης diathikes.gr, κατά περίπτωση.
Νομιμοποιητικό έγγραφο, σε περίπτωση υποβολής της δήλωσης από πληρεξούσιο ή αντιπρόσωπο ή νόμιμο εκπρόσωπο
Τα φύλλα προσδιορισμού αξίας ακινήτων και τα προβλεπόμενα από τα φύλλα αντικειμενικού προσδιορισμού αξίας ακινήτων δικαιολογητικά, όπως καθορίζονται με αποφάσεις του Υπουργού Εθνικής Οικονομίας και Οικονομικών
Τα φύλλα προσδιορισμού αξίας μετοχών, επιχειρήσεων κ.λπ., κατά την υπό στοιχεία ΠΟΛ.1055/2003 απόφαση.
Καταστατικό έγγραφο νομικού προσώπου ή ιδρύματος, κατά περίπτωση, που αποδεικνύουν τον τρόπο και το είδος της επαγωγής και τη νομική μορφή και χαρακτήρα του υπόχρεου σε φόρο.
Σε περίπτωση αφάνειας, την τελεσίδικη δικαστική απόφαση που κηρύσσει την αφάνεια και το φύλλο της ΕτΚ στο οποίο η απόφαση αυτή έχει δημοσιευτεί.
Αποδεικτικά πληρωμής ή βεβαίωσης φόρου στην αλλοδαπή
Αποδεικτικά περί δεκαετούς/πενταετούς παραμονής του κληρονομουμένου στην αλλοδαπή
Σε περίπτωση λοιπών ειδικών απαλλαγών, τα δικαιολογητικά που έχουν καθοριστεί με τις οικείες αποφάσεις
Τα απαραίτητα δικαιολογητικά για τη χορήγηση απαλλαγής α΄ κατοικίας όπως έχουν καθοριστεί με την ΠΟΛ. 1101/2010 απόφαση του Υπουργού Οικονομικών. α. Πιστοποιητικό οικογενειακής κατάστασης ή άλλο ισοδύναμο β. Aποδεικτικό επιμέλειας τέκνων σε λύση του γάμου γ. Υπεύθυνη δήλωση δ. Οικοδομική άδεια κ.λπ. για οικοδομησιμότητα και θέση ακινήτου ε. Αποδεικτικό μόνιμης κατοικίας στην Ελλάδα στ. Επιπλέον δικαιολογητικά για απόδειξη αναπηρίας ή την ιδιότητα ομογενούς ή πρόσφυγα ή επί μακρόν διαμένοντος στην Ελλάδα
Τα έγγραφα που αποδεικνύουν τη μετάθεση του χρόνου γένεσης της φορολογικής υποχρέωσης, κατ’ άρθρο 59 του ν. 5219/2025.
Η σύμβαση ασφάλισης ζωής του κληρονομουμένου ή σχετική βεβαίωση της ασφαλιστικής εταιρείας
Λοιπά κατά περίπτωση δικαιολογητικά για τον προσδιορισμό της φορολογητέας ύλης
Mε τη δήλωση συνυποβάλλεται υποχρεωτικά.
Mε τη δήλωση συνυποβάλλεται υποχρεωτικά σε περίπτωση μη επισύναψης κληρονομητηρίου ή αδυναμίας έκδοσής του πιστοποιητικού (οικογενειακής κατάστασης ή εγγυτέρων συγγενών) της αρμόδιας δημοτικής αρχής.
ΚΕΝΤΡΟ ΦΟΡΟΛΟΓΙΑΣ ΚΕΦΑΛΑΙΟΥ (ΚΕ.ΦΟ.Κ.), ΔΗΜΟΣΙΑ ΟΙΚΟΝΟΜΙΚΗ ΥΠΗΡΕΣΙΑ (Δ.Ο.Υ.)
1. Υποβάλλονται ψηφιακά μέσω της εφαρμογής myPROPERTY, 1) για θανάτους από 01/01/2022 και μετά οι ακόλουθες δηλώσεις φόρου κληρονομιάς: α) οι αρχικές εμπρόθεσμες και εκπρόθεσμες δηλώσεις φόρου κληρονομιάς, εφόσον δεν έχει προηγουμένως υποβληθεί άλλη δήλωση σε έντυπη μορφή, κινητών περιουσιακών στοιχείων (ενδεικτικά χρημάτων, αυτοκινήτων, εταιρικών μεριδίων, εισηγμένων ή μη μετοχών, απαιτήσεων, έργων τέχνης κ.λπ.) και ακινήτων εντός αντικειμενικού συστήματος (Α.Π.Α.Α.), με κληρονόμους φυσικά ή νομικά πρόσωπα ή νομικές οντότητες, και β) οι τροποποιητικές δηλώσεις φόρου κληρονομιάς αρχικής δήλωσης (εμπρόθεσμες ή εκπρόθεσμες) με τις οποίες είτε δηλώνονται νέα περιουσιακά στοιχεία είτε τροποποιούνται τα ήδη δηλωθέντα, εφόσον η αρχική δήλωση (για θανάτους από 01/01/2022) έχει υποβληθεί μέσω της εφαρμογής αυτής. 2. Υποβάλλονται ψηφιακά μέσω της εφαρμογής myPROPERTY - Δήλωση Φόρου Κληρονομιάς μέσω Δ.Ο.Υ., α) Για θανάτους μέχρι και 31/12/2021: όλα τα είδη δηλώσεων φόρου κληρονομιάς. β) Για θανάτους από 1/1/2022: i) οι αρχικές και τροποποιητικές δηλώσεις φόρου κληρονομιάς (εμπρόθεσμες ή εκπρόθεσμες) που δεν υποστηρίζονται από την εφαρμογή myPROPERTY-Δήλωση Φόρου Κληρονομιάς σύμφωνα με την υπό στοιχεία Α.1151/2022 απόφαση του Διοικητή της ΑΑΔΕ, ii) οι τροποποιητικές δηλώσεις φόρου κληρονομιάς (εμπρόθεσμες ή εκπρόθεσμες), εφόσον έχει ήδη υποβληθεί δήλωση (αρχική ή τροποποιητική) σε έντυπη μορφή στη Δ.Ο.Υ. ή ηλεκτρονικά μέσω της «Δήλωσης φόρου κληρονομιάς μέσω Δ.Ο.Υ.», iii) οι δηλώσεις φόρου κληρονομιάς με αίτημα αναβολής φορολογίας και οι δηλώσεις που υποβάλλονται μετά τη λήξη της αναβολής φορολογίας. Ανά ζεύγος κληρονομούμενου κληρονόμου, ανά αιτία επαγωγής και ανά χρόνο φορoλογίας συντάσσεται μία δήλωση, ανεξαρτήτως του αριθμού των μεταβιβαζόμενων περιουσιακών στοιχείων. Σε περίπτωση περισσότερων του ενός κληρονόμων συντάσσονται αντίστοιχα περισσότερες δηλώσεις. Η δήλωση φόρου κληρονομιάς συμπληρώνεται και υποβάλλεται από τα υπόχρεα σε δήλωση πρόσωπα και τα νομίμως εξουσιοδοτημένα πρόσωπα αυτών με τη χρήση των προσωπικών τους κωδικών TAXISnet. Δηλώσεις φόρου κληρονομιάς με τις οποίες συντάσσεται συμβολαιογραφικό έγγραφο αποδοχής συμπληρώνονται από τον πιστοποιημένο συμβολαιογράφο που θα καταρτίσει την συμβολαιογραφική πράξη της αποδοχής και υποβάλλονται από τον υπόχρεο σε δήλωση ή τον νόμιμο εκπρόσωπο αυτού με τη χρήση των προσωπικών τους κωδικών TAXISnet. Με τη δήλωση συνυποβάλλονται τα υποχρεωτικά δικαιολογητικά.
Πλαίσιο για κοινωφελείς περιουσίες, κοινωφελή ιδρύματα, σχολάζουσες κληρονομίες και δωρεές προς το Δημόσιο - Παρεμβάσεις σε Κώδικες Φορολογίας Εισοδήματος, Περιουσίας και Φ.Π.Α. - Σύσταση, αποστολή και αρμοδιότητες του Νομικού Προσώπου Ιδιωτικού Δικαίου με την επωνυμία «ΕΠΙΤΡΟΠΗ ΟΛΥΜΠΙΩΝ ΚΑΙ ΖΑΠΠΕΙΟΥ ΚΛΗΡΟΔΟΤΗΜΑΤΟΣ» - Διατάξεις αρμοδιότητας Γενικής Γραμματείας Χρηματοπιστωτικού Τομέα και Διαχείρισης Ιδιωτικού Χρέους, συνταξιοδοτικές ρυθμίσεις και λοιπές διατάξεις.
Εθνικός Τελωνειακός Κώδικας και άλλες διατάξεις - Συνταξιοδοτικές διατάξεις
Κώδικας Φορολογικής Διαδικασίας και άλλες διατάξεις
Ηλεκτρονική υποβολή δήλωσης φόρου κληρονομιάς μέσω Δ.Ο.Υ. -«Δήλωση φόρου κληρονομιάς μέσω Δ.Ο.Υ.»- και καθορισμός των δικαιολογητικών των δηλώσεων φόρου κληρονομιάς.
Τροποποίηση και συμπλήρωση των υπό στοιχεία Α. 1151/31.10.2022 (Β ́5603), Α. 1162/16.11.2022 (Β ́5870) και Α. 1249/9.12.2021 (Β ́5779) αποφάσεων του Διοικητή της Ανεξάρτητης Αρχής Δημοσίων Εσόδων(Α.Α.Δ.Ε.)
Ηλεκτρονική υποβολή δήλωσης φόρου κληρονομιάς κινητών και ακινήτων εντός αντικειμενικού συστήματος (ΑΠΑΑ)-“Δήλωση κληρονομιάς μέσω της εφαρμογής my PROPERTY”
Μεταβίβαση αρμοδιοτήτων και εξουσιοδότηση υπογραφής «Με εντολή Διοικητή» σε όργανα της Φορολογικής Διοίκησης.
Καθορισμός της διαδικασίας υποβολής δηλώσεων φορολογίας κεφαλαίου, κοινοποίησης των πράξεων προσδιορισμού του φόρου και λήψης πιστοποιητικών των φορολογιών κεφαλαίου.
Καθορισμός των δικαιολογητικών που υποβάλλονται για τη χορήγηση απαλλαγής από το φόρο κατά την απόκτηση πρώτης κατοικίας με αγορά ή αιτία θανάτου ή γονικής παροχής.
Προσδιορισμός της φορολογητέας αξίας ολόκληρης επιχείρησης, μερίδων ή μεριδίων και μη εισηγμένων στο χρηματιστήριο μετοχών που μεταβιβάζονται αιτία θανάτου, δωρεάς ή γονικής παροχής
Οδηγίες για την εφαρμογή της απόφασης του Υπουργού Οικονομίας και Οικονομικών 1031583/253/ΑΟ013/1-4-2003 ΠΟΛ.1055
Ο υπόχρεος, εφόσον αμφισβητεί οποιαδήποτε πράξη που έχει εκδοθεί σε βάρος του από τη Φορολογική Διοίκηση ή σε περίπτωση σιωπηρής άρνησης, οφείλει να υποβάλει ενδικοφανή προσφυγή με αίτημα την επανεξέταση της πράξης στο πλαίσιο διοικητικής διαδικασίας από τη Διεύθυνση Επίλυσης Διαφορών της Φορολογικής Διοίκησης. Η ενδικοφανής προσφυγή υποβάλλεται στην Υπηρεσία της Φορολογικής Διοίκησης που εξέδωσε την πράξη ή παρέλειψε την έκδοσή της και αναφέρει τους λόγους και τα έγγραφα στα οποία ο υπόχρεος βασίζει το αίτημά του. Η ενδικοφανής προσφυγή υποβάλλεται από τον υπόχρεο μέσα σε τριάντα (30) ημέρες από την ημερομηνία κοινοποίησης της πράξης σε αυτόν ή από τη συντέλεση της παράλειψης. Η προθεσμία αυτή ορίζεται σε εξήντα (60) ημέρες για φορολογούμενους κατοίκους εξωτερικού. Οι ανωτέρω προθεσμίες αναστέλλονται κατά το χρονικό διάστημα από 1η έως 31η Αυγούστου. Η υποχρέωση άσκησης ενδικοφανούς προσφυγής δεν ισχύει στις περιπτώσεις των διαφορών που υπάγονται στην αρμοδιότητα του Προέδρου Πρωτοδικών του Διοικητικού Πρωτοδικείου, σύμφωνα με την περ. δ’ της παρ. 2 του άρθρου 6 του Κώδικα Διοικητικής Δικονομίας (ν. 2717/1999, Α’ 97). Για την εξέταση της ενδικοφανούς προσφυγής εφαρμόζονται οι διατάξεις του άρθρου 72 του ν. 5104/2024 (A΄ 58).
1. Μετά την ψηφιακή υποβολή της δήλωσης μέσω της εφαρμογής my PROPERTY εκδίδεται πράξη διοικητικού προσδιορισμού του φόρου, η οποία κοινοποιείται στον φορολογούμενο και ταυτότητα οφειλής (όπου προκύπτει φόρος). 2. Μετά την ψηφιακή υποβολή της δήλωσης μέσω της εφαρμογής my PROPERTY (myPROPERTY- Δήλωση Φόρου Κληρονομιάς μέσω ΔΟΥ ) από τον φορολογούμενο, ο υπάλληλος της αρμόδιας ΔΟΥ/ΚΕΦΟΚ εισέρχεται στην εφαρμογή για την επαλήθευση της δήλωσης και τον προσδιορισμό του φόρου κληρονομιάς. Εντός δέκα (10) εργάσιμων ημερών από την υποβολή της δήλωσης από τον φορολογούμενο, διενεργείται από την αρμόδια Δ.Ο.Υ./ΚΕΦΟΚ επαλήθευση της πληρότητας των δικαιολογητικών, που επισυνάπτονται υποχρεωτικά σύμφωνα με το ΠΑΡΑΡΤΗΜΑ 2 της Α. 1184/2023 απόφασης του Διοικητή της ΑΑΔΕ. Σε περίπτωση έλλειψης των υποχρεωτικών αυτών δικαιολογητικών, αναρτάται στην προσωποποιημένη πληροφόρηση του υπόχρεου πρόσκληση κατά τα οριζόμενα στην παρ. 1 του άρθρου 14 του ΚΦΔ, προκειμένου να τα αναρτήσει στην εφαρμογή εντός πέντε (5) εργάσιμων ημερών. Σε περίπτωση μη ανάρτησής τους εντός της ανωτέρω προθεσμίας η δήλωση θεωρείται μη υποβληθείσα και δεν παράγει έννομα αποτελέσματα. 3. Μετά την επαλήθευση της πληρότητας των δικαιολογητικών που επισυνάπτονται υποχρεωτικά η δήλωση παραλαμβάνεται από την αρμόδια υπηρεσία της Φορολογικής Διοίκησης (ΔΟΥ/ΚΕΦΟΚ), εκδίδεται πράξη διοικητικού προσδιορισμού του φόρου, η οποία κοινοποιείται στον φορολογούμενο, και ταυτότητα οφειλής (όπου προκύπτει φόρος).
Ενημέρωση συμβολαιογράφου και συμβαλλομένων για την παραλαβή της δήλωσης. Σε περίπτωση που έχει συνταχθεί συμβολαιογραφική πράξη αποδοχής κληρονομίας, ο συμβολαιογράφος υποχρεούται να καταχωρήσει τα στοιχεία αυτής και να την επισυνάψει στην εφαρμογή myPROPERTY εντός 15 εργάσιμων ημερών.
Μετά τη διεκπεραίωση των δηλώσεων φόρου κληρονομίας η αρμόδια ΔΟΥ/ΚΕΦΟΚ διενεργεί επαλήθευση της συμφωνίας του περιεχομένου της δήλωσης με τα οριζόμενα στην κείμενη νομοθεσία και τη συνδρομή των προϋποθέσεων απαλλαγής μέσα σε 60 ημέρες από την υποβολή αυτής. Αν διαπιστωθεί οποιοδήποτε σφάλμα που συνεπάγεται τον προσδιορισμό μειωμένου φόρου, αναρτά στην προσωποποιημένη πληροφόρηση του υπόχρεου στο myTAXISnet πρόσκληση για την υποβολή τροποποιητικής δήλωσης εντός δεκαπέντε (15) ημερών από την παραλαβή της πρόσκλησης, όπως αυτή ορίζεται στο άρθρο 5 του ΚΦΔ. Άλλως ενημέρωση του φορολογουμένου για την συμπλήρωση ελλείψεων ή την προσκόμιση τυχόν παραληφθέντων δικαιολογητικών (άρθρο 14 ΚΦΔ).
Σε περίπτωση μη υποβολής τροποποιητικής δήλωσης από τον υπόχρεο εντός της ως άνω προθεσμίας, ο Προϊστάμενος της αρμόδιας υπηρεσίας της ΑΑΔΕ εκδίδει και κοινοποιεί αμελλητί εντολή ελέγχου, η οποία διαβιβάζεται στο αρμόδιο τμήμα Ελέγχων για τις Δ.Ο.Υ. εκτός των Νομών Αττικής και Θεσσαλονίκης, άλλως για την Αττική και Θεσσαλονίκη στα Ελεγκτικά Κέντρα (ΕΛ.ΚΕ.) Ο έλεγχος διενεργείται υποχρεωτικά και κατά προτεραιότητα και ολοκληρώνεται εντός εξήντα (60) ημερών από την έκδοση της εντολής ελέγχου.
Σε περίπτωση επαλήθευσης του περιεχομένου της δήλωσης με τα οριζόμενα στην κείμενη νομοθεσία και τη συνδρομή των προϋποθέσεων απαλλαγής ολοκληρώνεται ο ενδιάμεσος έλεγχος δήλωσης.
Ο εκτιμώμενος χρόνος υλοποίησης είναι ενδεικτικός. Εξαρτάται από την ποιότητα και την ταχύτητα των δεδομένων και του δικτύου. Συμπληρώθηκε αποκλειστικά και μόνο για συστημικούς λόγους.
Έκδοση πράξης διοικητικού προσδιορισμού φόρου και ταυτότητας οφειλής (όπου απαιτείται) μετά την επαλήθευση της δήλωσης από τον αρμόδιο υπάλληλο.
Ενδιάμεσος έλεγχος δήλωσης /Επαλήθευση της συμφωνίας του περιεχομένου με τα οριζόμενα στην κείμενη νομοθεσία.
Μη υποβολή τροποποιητικής δήλωσης-Έκδοση εντολής ελέγχου
Ολοκλήρωση του ενδιάμεσου ελέγχου δήλωσης.